text: Sygehuse får solcelleanlæg
  14 december 2012 kl. 14.48
  Region Syddanmark forventer at spare 5,3 millioner kroner på el-regningen med en investering på 82 millioner koner i solceller.
  Elforsyningsselskabet Energi Midt A/S fik den første del af ordren på 50 millioner kroner.
  Den omfatter solceller på 14 sygehuse, regionshuset i Vejle, Center for Høretab i Fredericia og det socialpsykiatriske botilbud Syrenparken i Børkop.
  Arbejdet er i fuld gang. Monteringen af de 18.900 kvadratmeter solceller bliver færdig omkring 1. februar.
  Anden fase af projektet omfatter 8.000 kvadratmeter solceller på fem af regionens p-huse, nemlig i Vejle, Esbjerg, Aabenraa, Odense og Svendborg.
  Projektet er lige nu er i udbud. Solcellerne skal monteres i foråret 2013.
  Den samlede årlige el-produktion fra anlæggene forventes at blive på cirka 3.150 MWh. Det svarer til strømforbruget for omkring 1.050 husstande.
  Region Syddanmarks samlede strømforbrug på sygehusene løber op i 89.000 MWh.
  